open-index/open-wikipedia-markdown huggingface dataset:
ไมลส์ บอร์น

เดวิด บอสเชียน ที่ 3 (David Bostian III; 25 พฤษภาคม 1999) เป็นนักมวยปล้ำอาชีพชาวอเมริกันที่เซ็นสัญญากับ WWE ใช้ชื่อบนสังเวียนว่า ไมลส์ บอร์น (Myles Borne)

## ชีวิตวัยเยาว์
Bostian เกิดที่ เมืองวิลมิงตัน รัฐนอร์ทแคโรไลนา พร้อมกับภาวะ Persistent Pulmonary Hypertension of the Newborn (ความดันโลหิตสูงในปอดตั้งแต่แรกเกิด) ซึ่งเป็นภาวะที่สามารถรักษาได้ แต่หนึ่งในผลข้างเคียงสำคัญของการรักษาคือ การสูญเสียการได้ยิน ส่งผลให้ Bostian หูหนวก Bostian ใช้ เครื่องช่วยฟัง และใช้ ระบบ FM ขณะเรียนในโรงเรียน เพื่อให้สามารถโฟกัสกับคนพูดเพียงคนเดียวและอ่านริมฝีปากได้อย่างชัดเจน เขาเริ่ม เล่นมวยปล้ำตั้งแต่ชั้นอนุบาล และแข่งขันต่อเนื่องจนถึงมัธยมปลาย ในฐานะนักมวยปล้ำที่ Emsley A. Laney High School สมาคมกีฬามัธยมของรัฐนอร์ทแคโรไลนาอนุญาตให้เขา สวม FM transistor ไว้ภายในหมวกป้องกันศีรษะ เพื่อให้สามารถ ได้ยินคำแนะนำจากโค้ชระหว่างการแข่งขัน

## เส้นทางมวยปล้ำอาชีพ
ปี 2022 ถูกคัดเลือกให้เข้าฝึกที่ WWE Performance Center เริ่มฝึกเทคนิคมวยปล้ำระดับมืออาชีพ และปรับสไตล์การต่อสู้ให้เหมาะกับแบรนด์ NXT เดบิวต์ครั้งแรก 17 มิถุนายน 2022 บน NXT Level Up ใช้ชื่อบนสังเวียนว่า Myles Borne เริ่มสร้างตัวตนเป็นนักมวยปล้ำที่มีเทคนิคครบเครื่อง และโดดเด่นเรื่อง ความเร็วและความยืดหยุ่น เข้าร่วมกับกลุ่ม No Quarter Catch Crew (NQCC) ซึ่งเป็นกลุ่มใน NXT มีบทบาทสำคัญในแมตช์ทีมและแมตช์เดี่ยว เริ่มได้รับความสนใจจากแฟน ๆ ด้วยสไตล์การต่อสู้ที่ดุดันและมีเทคนิค ปี2025 เขาชนะ Battle Royal 25 คน เพื่อเป็นผู้ท้าชิงอันดับ 1 สำหรับแชมป์ NXT แต่ไม่ได้แชมป์ ต่อมาเขาคว้าแชมป์ NXT North American Champion เป็นเส้นแรกในอาชีพ

## ชีวิตส่วนตัว
พฤษภาคม 2023 เคยแต่งงานกับแฟนสาว Jadyn ตั้งแต่ปี 2025 เริ่มคบกับนักมวยปล้ำคนอื่นใน WWE คือ Stephanie Vaquer

## แชมป์และรางวัล
***[[WWE]]**
** NXT North American Championship (1 time)

## อ้างอิง

หมวดหมู่:นักมวยปล้ำอาชีพชาวอเมริกัน
Salisediminibacterium haloalkalitolerans

***Salisediminibacterium haloalkalitolerans*** เป็นแบคทีเรียแกรมบวก รูปแท่ง และไม่เคลื่อนที่ จากสกุล *[[Salisediminibacterium]]* ซึ่งถูกแยกได้จากทะเลสาบปล่องภูเขาไฟโลนาร์ในประเทศอินเดีย

## อ้างอิง
Methanococcaceae

**Methanococcaceae** เป็นวงศ์ของอาร์เคียในอันดับ Methanococcales สิ่งมีชีวิตเหล่านี้ผลิตมีเทนจากฟอร์เมตหรือโดยการรีดิวซ์คาร์บอนไดออกไซด์ด้วยไฮโดรเจน พวกมันอาศัยอยู่ในหนองน้ำและพื้นที่ชายฝั่งอื่น ๆ สมาชิกในสกุล*Methanothermococcus* ถูกพบในปล่องภูเขาไฟใต้น้ำทะเลลึก

## วิวัฒนาการชาติพันธุ์
ตารางวิวัฒนาการชาติพันธุ์ที่ยอมรับกันในปัจจุบันอิงจาก List of Prokaryotic names with Standing in Nomenclature (LPSN) และ National Center for Biotechnology Information (NCBI)

## อ้างอิง

## อ่านเพิ่ม
* 
* 
*
ฟุตบอลทีมชาติกาบูเวร์ดี

**ฟุตบอลทีมชาติกาบูเวร์ดี** (โปรตุเกส: ; รับรองชื่อ **กาบูเวร์ดี** โดยฟีฟ่า) เป็นทีมฟุตบอลชายตัวแทนของประเทศกาบูเวร์ดี อยู่ภายใต้การดูแลของสหพันธ์ฟุตบอลกาบูเวร์ดี สโมสรมีฉายาว่า *Tubarões Azuis* (ฉลามสีน้ำเงินในภาษาโปรตุเกส) พวกเขาลงเล่นเกมระดับนานาชาติครั้งแรกเมื่อวันที่ 19 เมษายน ค.ศ. 1978 ซึ่งพวกเขาแพ้กินี 1–0 ต่อมาพวกเขาได้เข้าร่วมสมาพันธ์ฟุตบอลแห่งแอฟริกาและฟีฟ่าใน ค.ศ. 1982 ทีมชาติเข้าร่วมการแข่งขันรอบคัดเลือกแอฟริกาคัพออฟเนชันส์ครั้งแรกใน ค.ศ. 1992 และเข้าร่วมรอบคัดเลือกฟุตบอลโลกครั้งแรกใน ค.ศ. 2003 ทีมชาติมีบูบิสตาเป็นหัวหน้าผู้ฝึกสอนคนปัจจุบัน

ทีมชาติรู้จักกันในอีกชื่อว่า “ชาวครีโอล” (โปรตุเกส: ) พวกเขาลงเล่นเกมเหย้าที่สนามกีฬาแห่งชาติกาบูเวร์ดีเป็นหลัก พวกเขาผ่านเข้าไปเล่นในรอบสุดท้ายของแอฟริกาคัพออฟเนชันส์เป็นครั้งแรกใน ค.ศ. 2013 หลังจากนั้น พวกเขาได้เข้าร่วมแข่งขันอย่างต่อเนื่องในปี 2015, 2021 และ 2023 ผลงานที่ดีที่สุดในรายการนี้คือการเข้าถึงรอบก่อนรองชนะเลิศใน ปี 2013 และ 2023

กาบูเวร์ดีผ่านเข้าไปเล่นในฟุตบอลโลกรอบสุดท้ายเป็นครั้งแรกในปี 2026 ทำให้พวกเขาเป็นชาติที่เล็กที่สุดในแง่ของพื้นที่ และชาติที่เล็กที่สุดอันดับสองในแง่ของจำนวนประชากร (รองจากไอซ์แลนด์) ที่ผ่านเข้าไปเล่นในฟุตบอลโลกรอบสุดท้าย ด้วยขนาดพื้นที่เพียง  และประชากรเพียง 525,000 คน จนกระทั่งกูราเซาทำลายสถิตินี้ทั้งในแง่ของพื้นที่และประชากรในอีกห้าสัปดาห์ถัดมา

## สถิติการแข่งขัน
### ฟุตบอลโลก

## เกียรติประวัติ
### ระดับภูมิภาค
* **Amílcar Cabral Cup**
**  **ชนะเลิศ (1):** 2000
**  รองชนะเลิศ (1): 2007
**  อันดับที่สาม (1): 1995
* **ลูโซโฟเนียเกมส์**
**  **ชนะเลิศ (1):** 2009
**  อันดับที่สาม (1): 2006

### กระชับมิตร
* **[[ฟีฟ่าซีรีส์]] (1):** ซาอุดีอาระเบีย เอ 2024

## หมายเหตุ

## อ้างอิง

## แหล่งข้อมูลอื่น

* FCF - Cape Verde Football Federation
* O'JOGO: News on Portuguese speaking African football teams
* Cape Verde at CAF
* Cape Verde at FIFA
* RSSSF archive of results 1979–
* National Football Teams – Cape Verde


หมวดหมู่:ทีมกีฬาทีมชาติกาบูเวร์ดี
กาบูเวร์ดี
ตำบลเขาแก้ว (อำเภอเชียงคาน)

**เขาแก้ว** เป็นตำบลในอำเภอเชียงคาน จังหวัดเลย ตั้งอยู่ริมแม่น้ำโขง บรรยากาศเงียบสงบ แบ่งการปกครองออกเป็นหมู่บ้านต่างๆ โดยมีแหล่งท่องเที่ยวเชิงวัฒนธรรมและธรรมชาติ เช่น วัดดอยเขาแก้ว และได้รับวิถีชีวิตดั้งเดิมแบบไทเชียงคาน

## การแบ่งการปกครอง
ตำบลเขาแก้วแบ่งการปกครองออกเป็น 13 หมู่บ้าน ได้แก่
* **หมู่ที่ 1** บ้านโสกเก่า
* **หมู่ที่ 2** บ้านโสกใหม่
* **หมู่ที่ 3** บ้านนาเบน
* **หมู่ที่ 4** บ้านน้ำภู
* **หมู่ที่ 5** บ้านวังอาบช้าง
* **หมู่ที่ 6** บ้านตาดซ้อ
* **หมู่ที่ 7** บ้านเขาแก้ว
* **หมู่ที่ 8** บ้านท่าบม
* **หมู่ที่ 9** บ้านท่าบม
* **หมู่ที่ 10** บ้านโสกเก่า
* **หมู่ที่ 11** บ้านโสกใหม่
* **หมู่ที่ 12** บ้านนาป่าหนาด
* **หมู่ที่ 13** บ้านท่าบม

## อ้างอิง

เขาแก้ว
หมวดหมู่:อำเภอเชียงคาน
ตำบลเขาแก้ว

**ตำบลเขาแก้ว** อาจหมายถึง
* **[[ตำบลเขาแก้ว (อำเภอท่าใหม่)|ตำบลเขาแก้ว]]** อำเภอท่าใหม่ จังหวัดจันทบุรี
* **[[ตำบลเขาแก้ว (อำเภอสรรพยา)|ตำบลเขาแก้ว]]** อำเภอสรรพยา จังหวัดชัยนาท
* **[[ตำบลเขาแก้ว (อำเภอลานสกา)|ตำบลเขาแก้ว]]** อำเภอลานสกา จังหวัดนครศรีธรรมราช
* **[[ตำบลเขาแก้ว (อำเภอเชียงคาน)|ตำบลเขาแก้ว]]** อำเภอเชียงคาน จังหวัดเลย
Streptomyces phaeoluteichromatogenes

***Streptomyces phaeoluteichromatogenes*** เป็นแบคทีเรียชนิดหนึ่งในสกุล *[[Streptomyces]]*

## อ้างอิง

## อ่านเพิ่ม
* 

## แหล่งข้อมูลอื่น
*Type strain of ''Streptomyces phaeoluteichromatogenes'' at Bac''Dive'' -  the Bacterial Diversity Metadatabase
คเวซี โบอาคเย

**คเวซี นี-ลันเต โบอาคเย** () เป็นนักแสดงชาวอเมริกัน เขาเป็นที่รู้จักกันดีในฐานะผู้ให้เสียงพากย์ตัวละครดาร์วิน เพื่อนสนิทและน้องชายบุญธรรมของกัมบอล ในซีรีส์แอนิเมชันทางโทรทัศน์เรื่อง*[[โลกสุดอัศจรรย์ของกัมบอล]]* ทางช่องการ์ตูนเน็ตเวิร์ค นอกจากนี้เขายังให้เสียงพากย์เป็นกอสซาเมอร์ในรายการ*[[เดอะลูนีทูนส์โชว์]]* และเดอะแพสเซนเจอร์ในเรื่อง *[[Bravest Warriors]]* อีกด้วย เขายังรับบทเป็นแมนนี่ในภาพยนตร์ของ ไทเลอร์ เพอร์รี เรื่อง *[[I Can Do Bad All By Myself (ภาพยนตร์)|I Can Do Bad All By Myself]]* ใน ค.ศ. 2009

## ชีวิตช่วงต้น
คเวซี นี-ลันเต โบอาคเย เป็นน้องคนสุดท้องในบรรดาพี่น้องสามคนที่เป็นนักแสดงเช่นกัน ได้แก่ ควาเม โบอาเตง และ โคฟี ซิริโบ ครอบครัวของโบอาคเยมีต้นกำเนิดมาจากประเทศกานา

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 21
ตำบลเขาขาว (อำเภอทุ่งสง)

**เขาขาว** เป็นตำบลในอำเภอทุ่งสง จังหวัดนครศรีธรรมราช มีที่มาจากการที่มีภูเขาหินปูนขนาดย่อมตั้งอยู่ในพื้นที่ ซึ่งในสมัยก่อนเมื่อมีหมอกลงจัดจะมองเห็นภูเขาเป็นสีขาว ชาวบ้านจึงเรียกบริเวณนี้ว่า “เขาขาว”

## ที่ตั้งและอาณาเขต
* **ทิศเหนือ** ติดต่อ ตำบลแก้วแสน (อำเภอนาบอน) และ ตำบลนาโพธิ์
* **ทิศตะวันออก** ติดต่อ ตำบลนาโพธิ์ และ ตำบลควนกรด
* **ทิศตะวันตก** ติดต่อ ตำบลกรุงหยัน (อำเภอทุ่งใหญ่)
* **ทิศใต้** ติดต่อ ตำบลบางขัน (อำเภอบางขัน) และ ตำบลนาไม้ไผ่

## ภูมิประเทศ
ลักษณะภูมิประเทศทางด้านทิศตะวันตกของตำบล ซึ่งเป็นแนวเขตติดต่อของอำเภอทุ่งสง กับอำเภอบางขัน และอำเภอทุ่งใหญ่ จะมีภูเขาหลายลูก เป็นแหล่งกำเนิดต้นน้ำ ลำธารหลายสาย และลักษณะของพื้นที่จะลาดเท ลงมาทางทิศตะวันออกเรื่อย ๆ จนสุดแนวเขตของตำบล พื้นที่ส่วนใหญ่อยู่สูงกว่าระดับน้ำทะเล

## ลักษณะดินของตำบล
สภาพดินของตำบลเขาขาว พื้นที่เป็นเนินควนเขาสลับพื้นราบ ซึ่งดินบริเวณนี้มีความอุดมสมบูรณ์มาก เหมาะแก่การเพาะปลูกพืชทุกชนิด ส่วนที่ราบความสมบูรณ์ของดิน ปานกลาง เหมาะแก่การปลูกยางพารา ไม้ผลยืนต้น พืชไร่ พืชผัก ฯลฯ

## การประกอบอาชีพและรายได้
ประชากรส่วนใหญ่ประกอบอาชีพทำสวนยางพารา สวนผลไม้ พืชผัก เลี้ยงสัตว์ ค้าขายและ
รับจ้างทั่วไป ส่วนใหญ่ประกอบอาชีพทำการเกษตรประมาณ 80 % มีอาชีพค้าขาย รับจ้าง ทำธุรกิจส่วนตัว และรับราชการประมาณ 20 %

## การแบ่งการปกครอง
ตำบลเขาขาว แบ่งเขต การปกครองออกเป็นหมู่บ้าน จำนวน 12 หมู่บ้าน ซึ่งอยู่ในเขตองค์การบริหารส่วนตำบลเขาขาวทั้งหมด ได้แก่
* **หมู่ 1** บ้านทรายขาว
* **หมู่ 2** บ้านไสส้าน
* **หมู่ 3** บ้านสหกรณ์
* **หมู่ 4** บ้านสหกรณ์นิคม
* **หมู่ 5** บ้านหินราว
* **หมู่ 6** บ้านอ่าวมิน
* **หมู่ 7** บ้านเขาตาว
* **หมู่ 8** บ้านพรุนา
* **หมู่ 9** บ้านไร่เหนือ
* **หมู่ 10** บ้านทับกลาง
* **หมู่ 11** บ้านนอกไร่
* **หมู่ 12** บ้านห้วยหินดาน

## อ้างอิง

เขาขาว
ตำบลเขาขาว

**ตำบลเขาขาว** อาจหมายถึง
* **[[ตำบลเขาขาว (อำเภอห้วยยอด)|ตำบลเขาขาว]]** อำเภอห้วยยอด จังหวัดตรัง
* **[[ตำบลเขาขาว (อำเภอทุ่งสง)|ตำบลเขาขาว]]** อำเภอทุ่งสง จังหวัดนครศรีธรรมราช
* **[[ตำบลเขาขาว (อำเภอละงู)|ตำบลเขาขาว]]** อำเภอละงู จังหวัดสตูล
ตำบลเขาพระ (อำเภอรัตภูมิ)

**เขาพระ** เป็นตำบลในอำเภอรัตภูมิ จังหวัดสงขลา และเป็นพื้นที่ที่มีประวัติศาสตร์ยาวนาน โดยมีการค้นพบโบราณวัตถุอย่างแผ่นจารึกอักษรขอมในสมัยพุทธศตวรรษที่ 24-25 บริเวณเขาพระด้วย

## ภูมิศาสตร์
สภาพพื้นที่มีลักษณะภูมิประเทศเป็นที่ราบสลับกับภูเขาสูงทางทิศใต้ ตะวันตก และตะวันออก พื้นที่นี้เป็นแหล่งกำเนิดของลำน้ำหลายสาย เช่น คลองรัตภูมิ

ตำบลเขาพระมีอาณาเขตติดต่อดังนี้
* **ทิศเหนือ** ติดต่อกับ ตำบลท่าชะมวง
* **ทิศใต้** ติดต่อกับ ตำบลทุ่งนุ้ย (อำเภอควนกาหลง จังหวัดสตูล)
* **ทิศตะวันออก** ติดต่อกับ ตำบลทุ่งตำเสา (อำเภอหาดใหญ่) และตำบลท่าชะมวง
* **ทิศตะวันตก** ติดต่อกับ ตำบลท่าชะมวง และจังหวัดพัทลุง

## การแบ่งเขตการปกครอง
### การปกครองส่วนภูมิภาค
ตำบลเขาพระแบ่งพื้นที่การปกครองออกเป็น 12 หมู่บ้าน ได้แก่
# บ้านกวนสะตอ
# บ้านนาสีทอง
# บ้านนาลึก
# บ้านสีสอน
# บ้านควนดินแดง
# บ้านบนควน
# บ้านคลองกั่ว
# บ้านคลองเขาล้อน
# บ้านทุ่งคมบาง
# บ้านเขาสอยดาว
# บ้านเขาพระ
# บ้านคลองหิน

### การปกครองส่วนท้องถิ่น
ท้องที่ตำบลเขาพระประกอบด้วยองค์กรปกครองส่วนท้องถิ่น 2 แห่ง ได้แก่
* **[[เทศบาลตำบลนาสีทอง]]** ครอบคลุมพื้นที่บางส่วนของตำบลเขาพระ
* **[[องค์การบริหารส่วนตำบลเขาพระ (จังหวัดสงขลา)|องค์การบริหารส่วนตำบลเขาพระ]]** ครอบคลุมพื้นที่ตำบลเขาพระ (เฉพาะนอกเขตเทศบาลตำบลนาสีทอง)

## อ้างอิง

เขาพระ
เขาพระ
ตำบลเขาพระ

**ตำบลเขาพระ** อาจหมายถึง
* **[[ตำบลเขาพระ (อำเภอเมืองนครนายก)|ตำบลเขาพระ]]** 
* **[[ตำบลเขาพระ (อำเภอพิปูน)|ตำบลเขาพระ]]** อำเภอพิปูน จังหวัดนครศรีธรรมราช
* **[[ตำบลเขาพระ (อำเภอรัตภูมิ)|ตำบลเขาพระ]]** อำเภอรัตภูมิ จังหวัดสงขลา
* **[[ตำบลเขาพระ (อำเภอเดิมบางนางบวช)|ตำบลเขาพระ]]** อำเภอเดิมบางนางบวช จังหวัดสุพรรณบุรี
หรืออาจหมายถึง
* **[[ตำบลเขาพระงาม]]** 
* **[[ตำบลเขาพระทอง]]** อำเภอชะอวด จังหวัดนครศรีธรรมราช
* **[[ตำบลเขาพระนอน]]** อำเภอยางตลาด จังหวัดกาฬสินธุ์
* **[[ตำบลเขาพระบาท]]** อำเภอเชียรใหญ่ จังหวัดนครศรีธรรมราช
เกออร์ค มิชชาเอลิส

**เกออร์ค มิชชาเอลิส** () คือรัฐบุรุษและนักกฎหมายชาวเยอรมันผู้ เขานายกรัฐมนตรีพลเรือนคนแรกที่ไม่ได้มาจากชนชั้นขุนนางของจักรวรรดิเยอรมัน

## ประวัติ
เกออร์ค มิชชาเอลิส เกิดเมื่อ 8 กันยายน ค.ศ. 1857 ในเมืองฮายนู จังหวัดไซลีเซีย และเริ่มต้นอาชีพในสายงานตุลาการของปรัสเซีย จุดเปลี่ยนสำคัญในชีวิตช่วงต้นคือการเดินทางไปเป็นอาจารย์สอนกฎหมายเยอรมัน ณ มหาวิทยาลัยโตเกียว จักรวรรดิญี่ปุ่น 

ในช่วงสงครามโลกครั้งที่หนึ่ง เขาได้รับแต่งตั้งเป็นผู้อำนวยการสำนักงานเสบียงอาหารของปรัสเซีย ท่ามกลางวิกฤตการณ์ขาดแคลนอาหารอย่างรุนแรงจากการถูกปิดล้อมทางทะเล ความสำเร็จในการบริหารจัดการทรัพยากรภายใต้สภาวะสงครามทำให้เขาได้รับความไว้วางใจจากคณะเสนาธิการใหญ่ นำโดยจอมพลเพาล์ ฟ็อน ฮินเดินบวร์ค จนได้รับการเสนอชื่อให้ดำรงตำแหน่งนายกรัฐมนตรีต่อจากเทโอบัลท์ ฟ็อน เบทมัน ฮ็อลเวค ในเดือนกรกฎาคม 1917

## นายกรัฐมนตรี
หลังเป็นนายกรัฐมนตรี อายุรัฐบาลของเขาสั้นเพียง 102 วัน และถูกมองว่าเป็นเพียงหุ่นเชิดของฝ่ายทหาร ผลงานที่เป็นที่จดจำและอื้อฉาวที่สุดคือการตอบสนองต่อ "มติสันติภาพ" ของที่ประชุมใหญ่ไรชส์ทาค ที่ต้องการยุติสงครามโดยไม่มีการผนวกดินแดน โดยมิชชาเอลิสกล่าวถ้อยคำที่เป็นประวัติศาสตร์ว่าเขายอมรับมตินี้ "ตามที่ข้าพเจ้าตีความ" (wie ich sie auffasse) ซึ่งเป็นการจงใจเปิดช่องว่างให้ฝ่ายทหารสามารถดำเนินนโยบายสงครามต่อไปได้ (Palmer, 1998) ความล้มเหลวในการประสานรอยร้าวระหว่างฝ่ายนิติบัญญัติและกองทัพ รวมถึงการขาดฐานอำนาจทางการเมืองที่เข้มแข็ง นำไปสู่การประกาศลาออกของเขาในเดือนตุลาคม 1917

## บั้นปลาย
หลังพ้นจากตำแหน่งระดับชาติ ใช้เวลาในช่วงบั้นปลายชีวิตไปกับงานด้านศาสนจักรและคริสตธรรม โดยเฉพาะการสนับสนุน "สมาคมนักศึกษาคริสเตียนเยอรมัน" เพื่อฟื้นฟูจิตวิญญาณของเยาวชนหลังความพ่ายแพ้ในสงคราม เขาเสียชีวิตลงในปี 1936

## อ้างอิง

หมวดหมู่:นายกรัฐมนตรีเยอรมนี
หมวดหมู่:มุขมนตรีปรัสเซีย
ฌ็อง กาแบ็ง

**ฌ็อง กาแบ็ง อาแล็กซี มงกอร์เฌ**  (Jean Gabin Alexis Moncorgé หรือชื่อเกิด Jean-Alexis Moncorgé) หรือที่รู้จักในชื่อ **ฌ็อง กาแบ็ง** (Jean Gabin; 17 พฤษภาคม ค.ศ. 1904 15 พฤศจิกายน ค.ศ. 1976) เป็นนักแสดงและนักร้องชาวฝรั่งเศส เขาได้รับการยกย่องว่าเป็นบุคคลสำคัญในวงการภาพยนตร์ฝรั่งเศส โดยแสดงนำในภาพยนตร์คลาสสิกหลายเรื่อง เช่น *[[Pépé le Moko]]* (1937), *[[La grande illusion]]* (1937), *[[Le Quai des brumes]]* (1938), ''La bête humaine'' (1938), *[[Le jour se lève]]* (1939) และ *[[Le plaisir]]* (1952) ในระหว่างอาชีพการงาน เขาได้รับรางวัลหมีเงิน (Silver Bear) สาขานักแสดงนำชายยอดเยี่ยมจากเทศกาลภาพยนตร์นานาเบอร์ลินและรางวัลถ้วยโวลปี (Volpi Cup) สาขานักแสดงนำชายยอดเยี่ยม จากเทศกาลภาพยนตร์เวนิสถึงสองครั้ง กาแบ็งได้รับเครื่องอิสริยาภรณ์เลฌียงดอเนอร์ เพื่อเป็นการยกย่องในการมีบทบาทสำคัญต่อวงการภาพยนตร์ฝรั่งเศส

## อ้างอิง

หมวดหมู่:ทหารชาวฝรั่งเศสในสงครามโลกครั้งที่สอง
หมวดหมู่:นักแสดงภาพยนตร์ชายชาวฝรั่งเศส
หมวดหมู่:ศิลปินสังกัดโคลัมเบียเรเคิดส์
หมวดหมู่:นักแสดงชายชาวฝรั่งเศสในศตวรรษที่ 20
หมวดหมู่:บุคคลที่เสียชีวิตในปี พ.ศ. 2519
หมวดหมู่:บุคคลที่เกิดในปี พ.ศ. 2447
เอเอฟซีวิมินส์แชมเปียนส์ลีก ฤดูกาล 2025–26

**เอเอฟซีวิมินส์แชมเปียนส์ลีก ฤดูกาล 2025–26** เป็นการแข่งขันครั้งที่สองของเอเอฟซีวิมินส์แชมเปียนส์ลีกซึ่งเป็นการแข่งขันฟุตบอลหญิงระดับสโมสรชั้นนำของเอเชียจัดโดยสมาพันธ์ฟุตบอลเอเชีย (เอเอฟซี)

อู่ฮั่นเจียงต้าเป็นแชมป์เก่า แต่ถูกซูวอนตกรอบก่อนรองชนะเลิศ
ตำบลเขาไม้แก้ว (อำเภอกบินทร์บุรี)

**เขาไม้แก้ว** เป็นตำบลในอำเภอกบินทร์บุรี จังหวัดปราจีนบุรี ที่มาของชื่อมาจากสภาพพื้นที่เดิมที่เป็นเนินเขาเล็กๆ และมีต้นแก้วปกคลุมอยู่หนาแน่น จึงตั้งชื่อว่า "บ้านเขาไม้แก้ว" โดยยึดหมู่ที่ 4 เป็นจุดศูนย์กลาง

## ประวัติ
เดิมตำบลเขาไม้แก้วขึ้นอยู่กับตำบลย่านรี คือ หมู่ที่ 5, 6, 7 และ ตำบลกบินทร์ คือ หมู่ที่ 1, 2, 3 และ 4 ต่อมากรมการปกครอง กระทรวงมหาดไทย ได้เห็นว่า ตำบลย่านรี และตำบลกบินทร์มีพื้นที่กว้างขวางและมีประชากรจำนวนมาก ทำให้การปกครองไม่ทั่วถึง ต่อมาในปี พ.ศ. 2524 จึงแยกพื้นที่บางส่วนของตำบลย่านรี และตำบลกบินทร์ออกเป็นตำบลเขาไม้แก้ว จนถึงปัจจุบัน ประชากรส่วนใหญ่มีเชื้อสายไทยอีสาน ซึ่งอพยพมาจากแถบจังหวัดบุรีรัมย์ นครราชสีมาและ อำเภอศรีมหาโพธิ์ อำเภอประจันตคาม จังหวัดปราจีนบุรี ส่วนคนดั้งเดิมจะมีน้อยเนื่องจากสมัยก่อนพื้นที่ของ ตำบลยังเป็นป่าเสียส่วนใหญ่

## ที่ตั้งและอาณาเขต
ตำบลเขาเขาไม้แก้ว มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลกบินทร์บุรี และตำบลย่านรี
* **ทิศใต้** ติดต่อกับอำเภอสนามชัยเขต จังหวัดฉะเชิงเทรา
* **ทิศตะวันออก** ติดต่อกับตำบลวังตะเคียน และตำบลวังท่าช้าง
* **ทิศตะวันตก** ติดต่อกับตำบลลาดตะเคียน

## การแบ่งการปกครอง
ตำบลเขาไม้แก้ว แบ่งการปกครองออกเป็น 13 หมู่บ้าน ดังนี้
* **หมู่ที่ 1** บ้านนาคลองกลาง
* **หมู่ที่ 2** บ้านคลองเจ้าแรง
* **หมู่ที่ 3** บ้านหลังเขา
* **หมู่ที่ 4** บ้านเขาไม้แก้ว
* **หมู่ที่ 5** บ้านสันดัน
* **หมู่ที่ 6** บ้านโปร่งสะเดา
* **หมู่ที่ 7** บ้านหนองประดู่
* **หมู่ที่ 8** บ้านโปร่งศรีเจริญ
* **หมู่ที่ 9** บ้านโปร่งศรีษะเกษ
* **หมู่ที่ 10** บ้านขุนด่าน
* **หมู่ที่ 11** บ้านคลองตามั่น

## อ้างอิง

เขาไม้แก้ว
หมวดหมู่:อำเภอกบินทร์บุรี
มาซิฟซ็องทราล

**มาซิฟซ็องทราล** () เป็นภูมิภาคพื้นที่ภูเขา ในตอนกลางค่อนไปทางใต้ของประเทศฝรั่งเศส ประกอบด้วยภูเขาและที่ราบสูง ครอบคลุมพื้นที่ประมาณ 15% ของฝรั่งเศสแผ่นดินใหญ่

พื้นที่นี้เคยได้รับอิทธิพลจากภูเขาไฟที่สงบลงแล้วในช่วง 10,000 ปีที่ผ่านมา&nbsp;กลุ่มภูเขาตอนกลางนี้ถูกแยกออกจากเทือกเขาแอลป์ โดยร่องลึกแนวเหนือ–ใต้ที่เกิดจากแม่น้ำโรน ซึ่งในภาษาฝรั่งเศสเรียกว่า  (แปลตรงตัวว่า "ร่องแม่น้ำโรน") ภูมิภาคนี้เคยเป็นอุปสรรคต่อการคมนาคมภายในประเทศฝรั่งเศส จนกระทั่งมีการเปิดใช้ทางหลวง A75 ซึ่งไม่เพียงช่วยให้การเดินทางแนวเหนือ–ใต้สะดวกขึ้นเท่านั้น แต่ยังทำให้สามารถเข้าถึงพื้นที่มวลเขาสูงแห่งนี้ได้ง่ายขึ้นอีกด้วย

## อ้างอิง

หมวดหมู่:ที่สูง
หมวดหมู่:มาซิฟซ็องทราล
หมวดหมู่:Coordinates on Wikidata
หมวดหมู่:บทความที่มีข้อความภาษาฝรั่งเศส
หมวดหมู่:หน้าที่มีสัทอักษรสากลภาษาอุตซิตา (หลัง ค.ศ. 1500)
หมวดหมู่:หน้าที่มีสัทอักษรสากลภาษาฝรั่งเศส
หมวดหมู่:บทความที่มีข้อความภาษาอุตซิตา (หลัง ค.ศ. 1500)
มวลเขาสูง

[thumb|ภาพมุมสูงของมวลเขาสูงมงบล็องซึ่งเป็นตัวอย่างของมวลเขาสูงและยังเป็นยอดเขาที่สูงที่สุดใน[เทือกเขาแอลป์]]
**มวลเขาสูง** หรือ **มาซีฟ** () คือมวลภูเขาหลักขนาดใหญ่ เช่น ส่วนที่เป็นก้อนรวมตัวแน่นของเทือกเขา ซึ่งประกอบด้วยยอดเขาหนึ่งยอดหรือมากกว่า (เช่น มาซิฟซ็องทราลของฝรั่งเศส) ในวรรณกรรมเกี่ยวกับการปีนเขา คำว่า *massif* มักใช้เพื่อหมายถึงมวลหลักของภูเขาลูกใดลูกหนึ่ง

อย่างไรก็ตาม ในทางธรณีวิทยา คำว่า "มาซีฟ" (massif) มีความหมายเฉพาะเจาะจงมากขึ้น โดยหมายถึงส่วนหนึ่งของเปลือกโลก ที่ถูกกำหนดขอบเขตด้วยรอยเลื่อนหรือการโค้งของชั้นหิน ในการแปรสัณฐานแผ่นธรณีภาคของเปลือกโลก  มวลเขาสูงมักคงโครงสร้างภายในของตัวเองไว้ ขณะเดียวกันก็เคลื่อนที่ไปทั้งก้อน มวลเขาสูงมีขนาดเล็กกว่าแผ่นเปลือกโลก และถือเป็นแรงขับเคลื่อนลำดับที่สี่ในกระบวนการเปลี่ยนแปลงธรณีสัณฐานวิทยา

## อ้างอิง

หมวดหมู่:ภูเขา
หมวดหมู่:ธรณีสัณฐาน
เมษายน พ.ศ. 2569

**เมษายน พุทธศักราช 2569** เป็นเดือนที่ 4 ของปี พ.ศ. 2569 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี

## [[สถานีย่อย:เหตุการณ์ปัจจุบัน]]

หมวดหมู่:เมษายน
*2569-4
มหาวิทยาลัยนอร์ทรอป

**มหาวิทยาลัยนอร์ทรอป** () เป็นมหาวิทยาลัยเอกชนขององค์กร ภายใต้บริษัทนอร์ทอร์อป ตั้งอยู่ที่เมืองอิงเกิลวูด รัฐแคลิฟอร์เนีย สหรัฐอเมริกา โดยมุ่งเน้นด้านการบิน วิศวกรรมศาสตร์ วิทยาศาสตร์ คณิตศาสตร์ และคอมพิวเตอร์ ก่อตั้งขึ้นในช่วงคริสต์ทศวรรษ 1940 และถือเป็นหนึ่งในตัวอย่างแรก ๆ ของมหาวิทยาลัยขององค์กร เปิดดำเนินการตั้งแต่ปี ค.ศ. 1946 ถึง 1991 โดยบริษัทนอร์ทรอปที่ทำธุรกิจด้านการบินโดยปัจจุบันได้รวมเข้ากับบริษัทอื่น และใช้ชื่อ นอร์ธรอปกรัมแมน

มหาวิทยาลัยนอร์ทรอปเดิมชื่อ Northrop Institute of Technology และ Northrop Aeronautical Institute ในช่วงปลายปี ค.ศ. 1940 บริษัทนอร์ทรอป แอร์คราฟต์ คอร์ปอเรชัน ได้เริ่มโครงการฝึกอบรมช่างเครื่องบิน เพื่อเตรียมบุคลากรสำหรับการทำงานในโรงงานผลิตที่เมืองฮอว์ธอร์น รัฐแคลิฟอร์เนีย]] ต่อมาในปี ค.ศ. 1942 บริษัทได้จัดตั้งโครงการที่เรียกว่า "Department 95" ซึ่งเป็นหลักสูตรฝึกอบรมทางเทคนิคสำหรับบุคลากรทางทหารโดยเฉพาะในช่วงสงครามโลกครั้งที่สอง โดยมีแจ็ก นอร์ทรอป และ James L. McKenley เป็นผู้กำกับดูแล

## อ้างอิง

หมวดหมู่:มหาวิทยาลัย
เบียร์เกอร์ เอริกเซน

**เบียร์เกอร์ เอริกเซน** (Birger Eriksen) เป็นนายทหารบกชาวนอร์เวย์ที่ ผู้ได้รับการยกย่องเป็นวีรบุรุษของชาติจากการปฏิบัติหน้าที่ในช่วงสงครามโลกครั้งที่สอง จากการตัดสินใจที่เด็ดขาดในยุทธการที่คุ้งน้ำดรอบัก (Drøbak) ในช่วงวิกฤตที่กองทัพเรือเยอรมันเริ่มปฏิบัติการเวเซอร์อือบุง เพื่อยึดครองนอร์เวย์ 

## สงครามโลกครั้งที่สอง
ในเช้ามืด 9 เมษายน 1940 กองเรือไม่ทราบสัญชาติรุกล้ำเข้าสู่ช่องแคบดรอบัก ซึ่งเป็นเส้นทางเข้าสู่กรุงออสโล กองเรือดังกล่าวดับไฟมืดสนิทและไม่ตอบสนองต่อสัญญาณไฟเตือนจากป้อมปราการชั้นนอก ท่ามกลางความสับสนนั้น พันเอกเอริกเซนวัย 64 ปีในฐานะผู้บัญชาการป้อมออสการ์สบอร์ก (Oscarsborg) ต้องตัดสินใจว่าจะเปิดฉากยิงหรือไม่ เพราะหากยิงผิดฝ่ายอาจนำไปสู่สงครามหรือการถูกลงโทษทางวินัยร้ายแรง 

เอริกเซนวินิจฉัยว่า เรือรบที่ไม่ระบุตัวตนและรุกล้ำเขตหวงห้ามในยามวิกาล ให้สันนิฐานว่าเป็นข้าศึก เขากล่าวประโยคที่เป็นตำนานก่อนออกคำสั่งว่า: *"ฉันไม่ได้เหรียญตราก็ได้ขึ้นศาลทหารเท่านั้นแหละ... ยิงได้"* เอริกเซนสั่งการให้ใช้ปืนใหญ่ขนาด 28 เซนติเมตร ที่ชื่อว่าโมเสสและอารอน และเสริมด้วยการยิงตอร์ปิโดจากฐานยิงใต้น้ำ จนสามารถจมเรือรบลำแรกได้สำเร็จ ลำที่เหลือก็ร่นถอย ต่อมาจึงพิสูจน์ทราบว่ากองเรือดังกล่าวคือกองทัพเรือเยอรมันที่นำโดยเรือลาดตระเวนบลึชเชอร์

การกระทำนี้ส่งผลให้แผนการยึดกรุงออสโลโดยฉับพลันของเยอรมนีต้องหยุดชะงัก และช่วยประวิงเวลาได้นานพอที่จะทำให้สมเด็จพระราชาธิบดีโฮกุนที่ 7 คณะรัฐบาล และทองคำสำรองของชาติ ลี้ภัยออกจากเมืองหลวงได้ทันท่วงที 

หลังจากจมเรือบลึชเชอร์ได้เพียงหนึ่งวัน กองทัพเยอรมันได้กดดันอย่างหนักและยกพลขึ้นบกในจุดอื่นจนโอบล้อมป้อมไว้ได้ เพื่อเลี่ยงการสูญเสียชีวิตทหารโดยเปล่าประโยชน์ พันเอกเอริกเซนจึงตัดสินใจยอมจำนนในวันที่ 10 เมษายน 1940 เขาถูกส่งตัวไปยังเยอรมนีและโปแลนด์ในฐานะเชลยศึก มีชีวิตที่ยากลำบากในค่ายกักกันเชลยตลอดห้าปี

## ภายหลังสงคราม
ภายหลังสงครามสิ้นสุดลงในปี 1945 พันเอกเอริกเซนเดินทางกลับประเทศนอร์เวย์ แต่เขากลับไม่ได้รับการต้อนรับเยี่ยงวีรบุรุษในทันที เขาถูกตั้งคณะกรรมการสอบสวนเกี่ยวกับการตัดสินใจยอมจำนนต่อกองทัพเยอรมัน ผลการสอบสวนสรุปว่าการตัดสินใจของเขานั้นถูกต้องและสมเหตุสมผลที่สุดในสถานการณ์ขณะนั้น และความดีความชอบจากการจมเรือบลึชเชอร์นั้นมีค่ามหาศาลเกินกว่าจะตำหนิได้ ด้วยเหตุนี้ เอริกเซนได้รับการยกย่องว่าเป็นผู้รักษาความต่อเนื่องของรัฐธรรมนูญและเอกราชของนอร์เวย์ เขาได้รับเหรียญตราเกียรติยศสูงสุดจากหลายประเทศก่อนจะเสียชีวิตในปี 1958 มีการสร้างอนุสาวรีย์ของเขาไว้ที่ป้อมออสการ์สบอร์ก เพื่อเป็นสัญลักษณ์ของความกล้าหาญในการตัดสินใจด้วยตนเอง

## อ้างอิง

หมวดหมู่:ทหารชาวนอร์เวย์
บูยงกุ๋น

**บูยงกุ๋น** (เสียชีวิต ค.ศ. 189) มีชื่อในภาษาจีนกลางว่า **อู่หยางจฺวิน** () ไม่ทราบชื่อสกุลเดิม ชื่อตัวคือ **ซิง** () เป็นสตรีในช่วงปลายยุคราชวงศ์ฮั่นตะวันออก (東漢 *ตงฮั่น*) ของจีน สมรสครั้งแรกกับคนจากตระกูลจู (朱) ต่อมาสมรสกับเหอ เจิน (何真) บูยงกุ๋นเป็นมารดาของโฮเฮา (何后 *เหอโฮ่ว*) จักรพรรดินีผู้เป็นพระมเหสีของพระเจ้าเลนเต้ (漢靈帝 *ฮั่นหลิงตี้*) โดยโฮเฮาเป็นบุตรสาวที่เกิดกับเหอ เจิน บูยงกุ๋นยังเป็นมารดาของโฮเบี้ยว (何苗 *เหอ เหมียว*) ขุนพลผู้ดำรงตำแหน่งขุนพลทหารม้าและรถรบ (車騎將軍 *เชอฉีเจียงจฺวิน*) โดยโฮเบี้ยวเป็นบุตรชายที่เกิดกับสามีคนแรกที่มีชื่อสกุลจู

## ประวัติ
บูยงกุ๋น ไม่ทราบชื่อสกุลเดิม ชื่อตัวคือซิง สมรสครั้งแรกกับคนจากตระกูลจู (朱) มีบุตรชายด้วยกันคือคือจูเบี้ยว (朱苗 *จู เหมียว*) หรือภายหลังคือโฮเบี้ยว (何苗 *เหอ เหมียว*) ต่อมาซิงสมรสใหม่กับเหอ เจิน (何真) โดยไม่ทราบสาเหตุของการสมรสใหม่ที่แน่ชัด (อาจเป็นเพราะสามีคนแรกของซิงที่มีชื่อสกูลจูเสียชีวิต) เหอ เจินเป็นชาวอำเภออ้วนเซีย (宛縣 *หว่านเซี่ยน*) เมืองลำหยง (南陽郡 *หนานหยางจฺวิ้น*) ประกอบอาชีพเป็นคนขายเนื้อ เวลานั้นเหอ เจินมีบุตรชายอยู่แล้วคนหนึ่งคือโฮจิ๋น (何進 *เหอ จิ้น*) หลังจากนั้นซิงจึงมีบุตรสาวกับเหอ เจินอีก 2 คน บุตรสาวคนหนึ่งคือโฮเฮา (何后 *เหอโฮ่ว*) จักรพรรดินีผู้เป็นพระมเหสีของพระเจ้าเลนเต้ (漢靈帝 *ฮั่นหลิงตี้*) ส่วนบุตรสาวอีกคนเป็นภรรยาของบุตรชายบุญธรรมของเตียวเหยียง (張讓 *จาง ร่าง*) ผู้เป็นขุนนางขันทีในราชสำนัก

เมื่อวันที่ 8 มกราคม ค.ศ. 181 โฮเฮาซึ่งเวลานั้นเป็นพระสนมของพระเจ้าเลนเต้ในลำดับชั้นกุ้ยเหริน (貴人) ได้รับการแต่งตั้งให้ขึ้นเป็นจักรพรรดินีหรือฮองเฮา (皇后 *หฺวางโฮ่ว*) แทนที่จักรพรรดินีซ่ง (宋皇后 *ซ่งหฺวางโฮ่ว*) ซึ่งถูกปลดเมื่อ ค.ศ. 178 ต่อมาเมื่อประมาณเดือนกรกฎาคมของปีเดียวกัน เหอ เจิน บิดาของโฮเฮาซึ่งเวลานั้นเสียชีวิตไปแล้วได้รับตำแหน่งหลังมรณกรรมเป็นขุนพลทหารม้าและรถรบ (車騎將軍 *เชอฉีเจียงจฺวิน*) และได้รับสมัญญานามว่า  "เซฺวียนเต๋อโหวแห่งบูยง" (舞陽宣德侯 *อู่หยางเซฺวียนเต๋อโหว*) ต่อมาเมื่อฤดูร้อนของ ค.ศ. 183 ซิงผู้เป็นมารดาของโฮเฮาได้รับตำแหน่งเป็น "บูยงกุ๋น" หรือท่านหญิงแห่งบูยง

เมื่อ ค.ศ. 189 หลังพระเจ้าเลนเต้สวรรคต โฮจิ๋นต้องการกำจัดกลุ่มขุนนางขันที เหล่าขุนนางขันทีติดสินบนบูยงกุ๋นและโฮเบี้ยวผู้เป็นบุตรชาย บูยงกุ๋นและโฮเบี้ยวจึงทูลแจ้งโฮเฮาเกี่ยวกับเจตนาที่จะกำจัดกลุ่มขันทีของโฮจิ๋นเพื่อให้โฮเฮาทรงยับยั้งโฮจิ๋นไม่ให้กระทำการเช่นนั้น ต่อมาในปีเดียวกัน หลังโฮจิ๋นถูกกลุ่มขันทีสังหาร ตั๋งโต๊ะ (董卓 *ต่ง จั๋ว*) เข้ามามีอำนาจในนครหลวงลกเอี๋ยง (洛陽 *ลั่วหยาง*) ตั๋งโต๊ะสั่งให้นำตัวบูยงกุ๋นไปประหารชีวิต และให้โยนศพทิ้งไว้ในแนวพุ่มไม้ของพระราชอุทยาน ศพของบูยงกุ๋นหายไปตามกาลเวลาโดยไม่ได้รับการเก็บกู้กลับมาทำพิธีศพตามประเพณั

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* 

หมวดหมู่:ผู้หญิงจีนในคริสต์ศตวรรษที่ 2
หมวดหมู่:บุคคลในยุคราชวงศ์ฮั่นที่ถูกประหารชีวิต
Alkalihalobacillus hemicellulosilyticus

***Alkalihalobacillus hemicellulosilyticus*** เป็นแบคทีเรียจากสกุล *[[Alkalihalobacillus]]*

## อ้างอิง
เจ็ดบัณฑิตแห่งเจี้ยนอาน

**เจ็ดบัณฑิตแห่งเจี้ยนอาน** หรือ **เจี้ยนอานชีจื่อ** () เป็นกลุ่มปัญญาชนชาวจีน 7 คนในช่วงปลายยุคราชวงศ์ฮั่นตะวันออก (東漢 *ตงฮั่น*) คำเรียกว่า "เจ็ดบัณฑิตแห่งเจี้ยนอาน" ประดิษฐ์ขึ้นโดยโจผี (曹丕 *เฉา พี*) จักรพรรดิผู้ก่อตั้งรัฐวุยก๊ก (魏國 *เว่ย์กั๋ว*) ในยุคสามก๊ก (三國 *ซานกั๋ว*) โดยคำว่า "เจี้ยนอาน" (建安) เป็นชื่อศักราชระหว่าง ค.ศ. 196-220 ในรัชสมัยพระเจ้าเหี้ยนเต้ (漢獻帝 *ฮั่นเซี่ยนตี้*) เป็นที่รู้จักในฐานะช่วงเวลาแห่งความวุ่นวายเข้าเข้าสู่ยุคสามก๊ก และเป็นยุคที่ได้รับความนิยมในวัฒนธรรมเอเชียตะวันออก

เจ็ดบัณฑิตแห่งเจี้ยนอาน ได้แก่ อองซัน (王粲 *หวาง ช่าน*), ตันหลิม (陳琳 *เฉิน หลิน*), รฺเหวียน ยฺหวี่ (阮瑀), หลิว เจิน (劉楨), สฺวี ก้าน (徐幹), อิง ช่าง (應瑒) และขงหยง (孔融 *ข่ง หรง*)

รฺเหวียน ยฺหวี่เป็นบิดาของรฺเหวี่ยน จี๋ (阮籍) ผู้เป็นหนึ่งในเจ็ดปราชญ์แห่งป่าไผ่ (竹林七賢 *จู๋เหลียนชีเสียน*)

## ดูเพิ่ม
* กวีนิพนธ์เจี้ยนอาน
* เยฺว่ฝู่
* โจสิด
* โจโฉ

## อ้างอิง


หมวดหมู่:กวีนิพนธ์เจี้ยนอาน
หมวดหมู่:กลุ่มบุคคลชาวจีน
หมวดหมู่:กลุ่มเจ็ด
ภัทรพงศ์ ภัทรประสิทธิ์

**ภัทรพงศ์ ภัทรประสิทธิ์**  เป็นนักการเมืองชาวไทย ปัจจุบันดำรงตำแหน่งรัฐมนตรีช่วยว่าการกระทรวงคมนาคม ในคณะรัฐมนตรีอนุทิน 2 และสมาชิกสภาผู้แทนราษฎรจังหวัดพิจิตร

## ประวัติ
ภัทรพงศ์ เป็นบุตรชายของ นายประวัติและนางวีณา ภัทรประสิทธิ์ นอกจากนี้ยังมีศักดิ์เป็นหลานอาของประดิษฐ์ ภัทรประสิทธิ์ สำเร็จการศึกษาจากโรงเรียนมงฟอร์ตวิทยาลัย ต่อมาได้เข้าศึกษาต่อที่นิติศาสตรบัณฑิต จุฬาลงกรณ์มหาวิทยาลัย และปริญญาโท ด้านโลจิสติกส์จาก University of La Verne

## การเมือง
ในการเลือกตั้ง พ.ศ. 2562 ภัทรพงศ์ลงรับสมัครเลือกตั้งสมาชิกสภาผู้แทนราษฎร จังหวัดพิจิตร เขตเลือกตั้งที่ 1 ในนามพรรคภูมิใจไทย ซึ่งได้รับการเลือกตั้งเข้ามาเป็น สส. ในสมัยแรก และชนะการเลือกตั้งต่อในการเลือกตั้ง พ.ศ. 2566 และการเลือกตั้ง พ.ศ. 2569

ในวันที่ 30 มีนาคม พ.ศ. 2569 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อม แต่งตั้งภัทรพงศ์ เป็นรัฐมนตรีช่วยว่าการกระทรวงคมนาคม ในคณะรัฐมนตรีอนุทิน 2
## อ้างอิง

## แหล่งข้อมูลอื่น
Salisediminibacterium locisalis

***Salisediminibacterium locisalis*** เป็นแบคทีเรียแกรมบวกที่ทนต่อความเค็มปานกลาง ทนต่อด่าง และเคลื่อนที่ได้ จัดอยู่ในสกุล *[[Salisediminibacterium]]*

## อ้างอิง
กวีนิพนธ์เจี้ยนอาน

**กวีนิพนธ์เจี้ยนอาน** () หมายถึงรูปแบบของกวีนิพนธ์จีนที่มีเกี่ยวข้องเป็นพิเศษกับช่วงปลายยุคราชวงศ์ฮั่น (漢) และช่วงต้นของสมัยหกราชวงศ์ (六朝 *ลิ่วเฉา*) ของจีน  กวีนิพนธ์ประเภทนี้มีความสำคัญเป็นพิเศษ เนื่องจากในกรณีพัฒนาการของกวีนิพนธ์เจี้ยนอัน มีความยากลำบากเป็นพิเศษในการเชื่อมโยงลำดับเวลาของการเปลี่ยนแปลงในด้านกวีนิพนธ์เข้ากับลำดับเวลาของราชวงศ์จีนตามปกติซึ่งอิงตามผู้นำทางการเมืองในแต่ละช่วงเวลา ตัวอย่างเช่น เบอร์ตัน วัตสัน (Burton Watson) ระบุว่า กวีคนสำคัญคนแรกของรูปแบบกวีนิพนธ์ชือ (詩) ใหม่ที่ถือกำเนิดขึ้นในยุคนี้คือโจสิด (曹植 *เฉา จื๋อ*) บุตรชายคนหนึ่งของโจโฉ (曹操 *เฉา เชา*) ซึ่งอยู่ในตระกูลที่ขึ้นมามีอำนาจในช่วงปลายยุคราชวงศ์ฮั่น และมีบทบาทต่อเนื่องมาถึงยุคสามก๊ก (三國 *ซานกั๋ว*) ซึ่งเป็นช่วงต้นของสมัยหกราชวงศ์

## ดูเพิ่ม
* เจ็ดบัณฑิตแห่งเจี้ยนอาน
* บทกวีเจ็ดก้าว

## อ้างอิง

## บรรณานุกรม
*Birrell, Anne (1988). *Popular Songs and Ballads of Han China*. (London: Unwin Hyman). 
*Watson, Burton (1971). *Chinese Lyricism: Shih Poetry from the Second to the Twelfth Century*. New York: Columbia University Press. 


เจี้ยนอาน
เจี้ยนอาน